Odoaker

Flavius Odoacer nemecky Odoaker, (latinsky Flavius Odovacar, Odovacer alebo Fl. Odovac , na jeho minciach s menom Fl. Odovac, Odovacar rex v jednej charte roka 489 (PDF; 4,2 MB).,  * okolo 433 - † asi 15. marec 493, Ravenna) bol rímsky dôstojník a kráľ Itálie, ktorý tu vládol v rokoch 476 až 493. Pochádzal z germánskeho kmeňa Skírov. V roku 476 sa stal prvým nerímskym panovníkom.

 Pôvod 
Narodil sa okolo roku 433 na strednom Dunaji v Panónii. Bol synom skírského náčelníka Edeka, ktorý bol vazalom Hunov pod vedením Attilu. Jeho matka bola pravdepodobne germánskeho pôvodu. Mal brata Hunulfa. Informácia o jeho skírskom pôvode je prevzatá z kroniky Jána z Antiochie. Iné pramene píšu o odlišnom pôvode, napr. Jordanes ho popísal ako príslušníka kmeňa Turcilingov.

 Cesta k trónu 
Okolo roku 470, po smrti otca bojoval ako žoldnier v rímskej armáde. Na trón sa dostal tak, že ho vojsko vyhlásilo za kráľa. Roku 475 povstal vojvodca Orestes proti Juliovi Neposovi a dosadil na trón svojho syna Romula Augusta. Odoaker neskôr povstal proti vojvodcovi Orestesovi, proti ktorému sa vzbúrila armáda, lebo nemal čím odmeňovať svojich vojakov. Zabil ho a roku 476 zosadil z trónu jeho syna Romula Augusta, ktorý bol posledný západorímsky cisár. Týmto sa Odoaker stal prvým nerímskym panovníkom a došlo k faktickému zániku Západorímskej ríše.
náhľad|Romulus Augustus odovzdáva cisárske insígnie do rúk Odoakera.

 Odoakerovo kraľovanie 
Titul cisára si neprisvojil, ale cisárske insígnie poslal do Konštantínopolu, čím de facto prijal zvrchovanosť Východorímskej ríše. V panovaní pokračoval najprv formálne pod Juliom Neposem a po jeho smrti roku 480 panoval pod zvrchovanosťou cisárstva z Konštantínopolu. Odoaker je v mnohých historických dokumentoch popisovaný ako kráľ, ale tento titul mu bol pravdepdoobne udelený len neformálne, aj napriek tomu využíval tento titul. Odoaker sa snažil upevniť svoju pozíciu zabezpečovaním hraníc na Dunaji a na Sicílii. Okolo roku 484 zaútočil dokonca aj na západné provincie Východorímskej ríše, čím sa dostal do nemilosti cisára Zenona. Cisár Zenon proti Odoakerovi vyslal roku 488 ostrogótskeho kráľa Theodoricha. Boje trvali v rokoch 490 až 493 a po dlhých bojoch Theodorich nakoniec zlomil Odoakerov odpor. V roku 493 síce uzavreli dohodu o spoločnom panovaní v Itálskom kráľovstve, ale v tom istom roku ho v Ravenne Theodorich zavraždil. Tým sa skončila jeho vláda v Itálii, ktorú ovládli Ostrogóti.

 Referencie 

 Iné projekty 

 Externé odkazy 
 Vojenskopolitické důvody rozpadu římské říše

 Zdroje 
 Löwe, Gerhard. ABC Antiky. Praha: Ivo Železný, 2000. 467 s. ISBN 80-240-1376-2
 Hrych, Ervín. Velká kniha vládců starověku. Praha: Regia, 2002. 648 s. ISBN 80-86367-19-3
 Gibbon, Edward. Úpadek a pád Římské říše. Praha: Levné knihy, 2005. 380 s. ISBN 978-80-7309-189-7
 Budaj, Marek. Dejiny sveta od A po Z. Bratislava: Príroda, 2013. 233 s. ISBN 978-80-07-02138-9

Kategória:Narodenia v 5. storočí
Kategória:Úmrtia v 493
Kategória:Politici starovekého Ríma
Kategória:Zavraždení vládcovia